Krišjāņa Barona muzejs un Rīgas Latviešu biedrības Fonds

6. Latvijas jaunatnes

STIKLA MĀKSLAS KONKURSA NOLIKUMS

“Jūrniecības attīstītājam Krišjānim Valdemāram – 200! “

Rīgā

|  |  |
| --- | --- |
| 2025. gada 10.oktobris | Nr.KBM-LBF6/10-10 |

**I. Vispārīgie jautājumi**

Šis nolikums nosaka kārtību, kādā norisinās 6. Latvijas jaunatnes stikla mākslas konkurss –

” Jūrniecības attīstītājam Krišjānim Valdemāram - 200! “ (turpmāk – Konkurss).

Konkursa mērķi ir:

* 1. Rosināt izglītības iestāžu stikla mākslas pulciņu, mākslas skolu un studiju audzēkņu interesi par ievērojamo jaunlatviešu kustības aizsācēju, politiķi, publicistu, Ainažu jūrskolas dibinātāju, pirmās latviešu bibliotēkas dibinātāju Krišjāni Valdemāru (1825), **par viņa milzīgo ietekmi un nozīmi jūrniecības attīstībā** Latvijā un ārpus tās robežām. Pēc viņa iniciatīvas tika izveidota 41 jūrskola, ieskaitot 11 Vidzemes un Kurzemes guberņu robežās. Viņš ierosināja pieņemt jūrskolu likumu, bija viens no tirdzniecības un kuģniecības veicināšanas biedrības dibinātājiem. Ar šo konkursu aicinām apzināt K. Valdemāra kā personības daudzpusību un multiplo ietekmi uz nacionālās pašapziņas, tautsaimniecības, kultūras, politikas, publicistikas un izglītības attīstību.
  2. Konkursa uzdevums ir izvērtēt konkursa labākos darbus atbilstošās vecuma grupās un popularizēt stikla mākslu. Konkursu rīko Krišjāņa Barona Muzejs (turpmāk – Organizators) sadarbībā ar Rīgas Latviešu biedrības Vizuālās mākslas komitejas locekli stikla mākslinieci Ingu Jaunzemi un citiem partneriem.
  3. Informāciju par Konkursu var saņemt: Inga Jaunzeme, t.26661199, inform.inga@gmail.com

**II. Konkursa norises vieta un laiks**

1. Konkurss notiek no 2025. gada 10.oktobra līdz 2025. gada 11. decembrim ieskaitot.
2. Konkurss noslēdzas ar žūrijas darbu, kas nosaka konkursa uzvarētājus.
3. Konkursa uzvarētāji tiek paziņoti 2025. gada 20. decembrī, publicējot FB lapā Stikla Konkurss”, Krišjāņa Barona muzeja FB lapā un www. intereses.lv.
4. Konkursa nolikums un informācija par konkursu tiek publicēta interneta vietnēs, [www.intereses.lv,](http://www.intereses.lv,) K. Barona muzeja Facebook kontā, Stikla Konkurss FB kontā, Latvijas Nacionālā kultūras centra lapā www. lnkc.gov.lv

**III. Konkursa dalībnieki, pieteikumu iesniegšana un dalības nosacījumi**

1. Konkursā piedalās Latvijas vispārējās izglītības iestāžu, interešu izglītības iestāžu un Mākslas skolu stikla vizuālās mākslas pulciņu un studiju audzēkņi (turpmāk – Dalībnieki) šādās vecuma grupās:
   1. sākumskolas vecuma grupa (1.–4.klase);
   2. pamatskolas vecuma grupa (5.–9. klase);
   3. vidusskolas vecuma grupa (10.–12. kl. un jaunieši līdz 25 gadiem);
   4. speciālo izglītības iestāžu audzēkņu grupa.
2. Konkursa tēma:
   1. dalībnieki vizuāli un vizuāli plastiski stiklā atspoguļo latvju jūrniecības tēmu, jūras nozīmi latviskajā dzīves telpā, Krišjāņa Valdemāra personību, viņa gaitas saistībā ar jūrniecības un kuģniecības attīstību, sociālpolitiskās un kultūras darba nozīmī jaunlatviešu kustībā un latviskās identitātes attīstības veicināšanā.
   2. **Izvēlēto sižetu atveidot stikla mākslas darbos** (gleznojumi, mozaīkas, kausējumi, gravējumi, aplikācijas, skulptūras u.tml.).
3. Konkursam iestādes pedagogs iesniedz **ne vairāk kā 8** audzēkņu darbus. Var iesniegt kopīgi veidotus grupas darbus.
4. Noformēšana:
   1. Darbu formāts stiklā neierobežots tiktāl, ciktāl tas nerada eksponēšanas apgrūtinājumus vai papildus izmaksas (organizatoram nav jāiegulda savi resursi darba eksponēšanā vai darbu vērtēšanas nodrošināšanā konkursa žūrijai) vai arī jābūt pievienotam tam papildus aprīkojumam, ko konkursa dalībnieks vēlas.
   2. Darbi var tik noformēti tā, lai tos var izvietot uz podestiem utml. horizontālām virsmām. Ja konkursants vēlas, lai darbs tiktu eksponēts **tikai** vertikāli, tad kopā ar darbu konkursantam pašam jāiesniedz arī atbilstošs statīvs, stiprinājumi u.tml.
   3. Darbus nerāmē ar mērķi pieāķēt, iekarināt. Darbi netiks karināti pie sienām.
   4. Darba priekšpusē labajā apakšējā stūrī jāpielīmē (vai citādi stingri jānofiksē un jānostiprina) datorrakstā noformēta vizītkarte. Vizītkartes noformējums: (izmērs 6 x 9 cm, fonts Times New Roman, burtu lielums 12)
   5. Vizītkartes paraugs:

|  |
| --- |
| “Darba nosaukums”  Autora vārds, uzvārds  Vecuma grupa (gadi)  Izglītības iestāde  Skolotāja vārds, uzvārds |

**IV Darbu iesniegšana un vērtēšana.**

* 1. Darbus iesniedz no 2025. gada 9. -11. decembrim no 14.- 19.00. Rīgā, Saharova ielā 35, 201.telpa ( pie ēkas var ērti novietot autotransportu) .
  2. Kopā ar darbiem katra izglītības iestāde iesniedz aizpildītu pieteikumu (pielikums), kuru nosūta arī elektroniski uz e-pastu inform.inga@gmail.com.

1. Pasākumā iesaistītās personas izsaka savu piekrišanu veikt personu datu apstrādi. Fotogrāfijas un / vai video attēli var tikt publicēti tīmekļa vietnēs, piem. Krišjāņa Barona muzeja mājaslapā, drukātajos izdevumos, TV ierakstos un tiešraidē u.c. Par vēlmi nepubliskot personas datus jāiesniedz brīvā formā rakstīts iesniegums, adresēts konkursa organizatoriem.

1. Konkursa nolikumam atbilstošie darbi tiks izstādīti. Izstāde būs atvērta. Rīgā, Ieriķu ielā 43 a, NVO Nevalstisko organizāciju namā no 15.- 23. decembrim.
2. Konkursa darbu vērtēšanu veiks žūrija laikā no 2025. gada 15. - 18. decembrim. Žūrijas rezultāti tiks izziņoti 2025. gada 19. decembrī.
3. Laureāti tiks apbalvoti Rīgas Latviešu biedrības nama Kluba zālē 19. decembrī. 15.00.
4. Darbus konkursanti var izņemt 2025. g. 22. un 23. decembrī ieskaitot, 11.00.-19.00.
5. Par neizņemtajiem darbiem Konkursa Organizatori atbildību neuzņemas.

**IV. Vērtēšanas noteikumi**

1. Konkursa darbus vērtēs Organizatoru izveidota un apstiprināta žūrija.
2. Žūrija diplomus un balvas piešķir 1., 2., un 3. vietas ieguvējiem, kā arī Atzinības 10. punktā minētajās grupās.
3. **Vērtēšanas kritēriji:** 
   1. atbilstība tēmai;
   2. mākslinieciskums;
   3. oriģinalitāte;
   4. tehniskā izpildījuma kvalitāte.

18.Vērtēšanas komisijas lēmums ir galīgs un neapstrīdams.

19.Konkursa rezultāti tiks publicēti interneta vietnēs Facebook “Stikla konkurss “ lapā, Kr. Barona muzeja FB lapā un [www.intereses.lv](http://www.intereses.lv).

Konkursa organizētāja Inga Jaunzeme t. 26661199

1. Barona muzeja direktore Rūta Kārkliņa

Rīgas Latviešu biedrības valdes priekšsēdētāja vietniece Gaida Jablovska

Pielikums

izglītības iestāžu audzēkņu

stikla mākslas konkursam

6. Latvijas jaunatnes

STIKLA MĀKSLAS KONKURSA NOLIKUMS

” Jūrniecības attīstītājam Krišjānim Valdemāram - 200! “

2025. gada 10. oktobra nolikumam

Nr.KBM-LBF6/10-10

**PIETEIKUMS**

Iestādes nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| N.p.k. | Dalībnieka vārds, uzvārds | Vecums | Darba nosaukums |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Pedagogs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

Pedagoga kontakttālrunis \_\_\_\_\_\_\_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_

Saziņai, Konkursa organizators Inga Jaunzeme t. 26661199